**УТВЪРЖДАВАМ: .......................................**

Иван Идакиев

Управител на „Градски транспорт“ ЕООД

**ДОКУМЕНТАЦИЯ**

за обществена поръчка по реда на чл. 18, ал. 1, т. 1 от Закона за обществени поръчки (ЗОП) с предмет:

***"Доставка на подвижен състав - 15 броя нови автобуси на природен газ за нуждите на обществения транспорт в град Перник“, в изпълнение на проект „Интегриран градски транспорт на град Перник“, по Оперативна програма „Региони в растеж“ 2014- 2020***

***гр. Перник***

***2018 г.***

**С Ъ Д Ъ Р Ж А Н И Е**

**Раздел І. Обща част:**

1. Предназначение на документацията за обществената поръчка;

2. Обект, предмет и кратко описание на обществената поръчка;

3. Кратко описание на дейностите в обхвата на обществената поръчка;

4. Срок и място за изпълнение на обществената поръчка;

5. Прогнозна стойност;

6. Финансиране;

7. Схема на плащане;

8. Място и срок за получаване на документацията. Разяснения.

9. Гаранции. Условия и размер;

**Раздел ІІ. Техническа спецификация;**

**Раздел III. Условия за участие в процедура за възлагане на обществената поръчка;**

**Раздел ІV. Изисквания при изготвяне и представяне на офертите;**

**Раздел V. Срок за представяне на офертите (подаване на офертата);**

**Раздел VI. Процедура по разглеждане, оценяване и класиране на офертите и сключване на договор;**

**Раздел VІI. Критерий за оценка на офертите;**

**Раздел VІII. Приложения/Образци. Указания за подготовка на образците на документи.**

**РАЗДЕЛ І. ОБЩА ЧАСТ**

**1. ПРЕДНАЗНАЧЕНИЕ НА ДОКУМЕНТАЦИЯТА ЗА ОБЩЕСТВЕНАТА ПОРЪЧКА:**

Настоящата документация съдържа информация, която дава възможност на потенциалните участници, да се запознаят с предмета на поръчката и условията за нейното изпълнение, условията за участие, изисквания към участниците и процедурата по провеждането ѝ.

**ВЪЗЛОЖИТЕЛ:** По смисъла на чл. 5, ал. 4, т. 1 от Закона за обществените поръчки, Възложител е Управителя на „Градски Транспорт – Перник“ ЕООД.

|  |
| --- |
|  |
| **Официално наименование** | „Градски Транспорт – Перник“ ЕООД |
| **Булстат** | 204410995 |
| **Адрес** | гр.Перник, ул „Радомир” № 1 |
| **Град** | Перник |
| **Пощенски код** | 2300 |
| **Държава** | България |
| **Лице за контакт** | Елка Савова, Тинка Петрова |
| **Телефон** | +359 76684220 |
| **Факс** | +359 76603890 |
| **Електронна поща** | poop@pernik.bg |
| **Адрес на възложителя (URL)** | http://pernik.bg/ |
| **Профил на купувача (URL)** | http://pernik.bg/gradski-transport-pernik-eood |
|  |  |

**2. ОБЕКТ, ПРЕДМЕТ И КРАТКО ОПИСАНИЕ ПРЕДМЕТ НА ОБЩЕСТВЕНАТА ПОРЪЧКА.**

* ***Обект*** на обществената поръчка е доставка по смисъла начл. 3, ал. 1, т. 2 от ЗОП;

**Предметът** на обществената поръчка е **"Доставка на подвижен състав - 15 броя нови автобуси на природен газ за нуждите на обществения транспорт в град Перник“, в изпълнение на проект „Интегриран градски транспорт на град Перник“, по Оперативна програма „Региони в растеж“ 2014- 2020**

**Дейностите са във връзка с изпълнение на проект „Интегриран градски транспорт на град Перник“, по проект № BG16RFOP001-1.018-0004 с Управляващия орган на Оперативна програма „Региони в растеж“ 2014-2020 за предоставяне на безвъзмездна финансова помощ по процедура на директно предоставяне BG16RFOP001-1.018 „Изпълнение на интегрирани планове за градско възстановяване и развитие 2014-2020 – Перник, част от процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020”.**

Проектът, по който се финансира поръчката, предвижда обновяване на подвижния състав на четири основни линии на градския транспорт, чрез закупуване на 15 нови автобуса на природен газ, изграждане на газозарядна станция и ремонт на депо, въвеждане на система за контрол на обществения градски транспорт, поставяне на 70 бр. информационни табла по спирките на градския траспорт, въвеждане на електронна система за таксуване в превозните средства на градския транспорт.

**3. КРАТКО ОПИСАНИЕ НА НА ОБЩЕСТВЕНАТА ПОРЪЧКА.**

Предметът на възлагане представлява доставка, целяща да изпълни, предвидената по проекта, доставка на новопроизведени, в серийно производство (неограничена серия), нископодови, единични градски автобуси, с две оси, категория М3, клас I, отговарящи на изискванията на Директива 2001/85/EC от 20.11.2001 год. „Специални изисквания по отношение използваните за превоз на пътници превозни средства с повече от осем места за сядане без мястото на водача”. Участниците следва да предложат автобуси, които трябва да притежават сертификат за ЕО одобряване на типа на превозно средство издаден от компетентен орган по одобряване на типа, в съответствие с директива 2007/46/ЕО или Наредба № 60 от 24.4.2009 год. на Министерство на транспорта, информационните технологии и съобщенията за одобряване на типа на нови моторни превозни средства и техните ремаркета или удостоверение за индивидуално одобрение на ново превозно средство. Автобусите да са с горивна уредба за сгъстен природен газ (CNG), Външна дължина: 8 000 – 9 000 мм.; Външна широчина: не повече от 2 500 мм./без да се включват външните огледала/; Височина: не повече от 3450 мм (с климатичната система и газовите бутилки); Брой врати: 2 от дясната страна; Седалки за пътниците: не по-малко от 20 от които минимум 2 за трудно подвижни лица (приоритетни седалки); Броя правостоящи пътници: не по-малко от 37; Височина на пода в салона за пътници: не повече от 340 мм. /измерена при спрял автобус, без пътници и без включена система за накланяне на автобуса/; Максимална скорост: 70 км./ч.; Максимално преодоляван наклон: не по-малко от 10%; Екологично изискване: EURO VI, съгласно изискванията на Регламент (ЕО) №595/2009

**4. СРОК И МЯСТО ЗА ИЗПЪЛНЕНИЕ НА ПОРЪЧКАТА:**

Доставката на автобусите ще се извърши, до 5 месеца от датата на заплащане на аванс от страна на Възложителя, която се заплаща до 30 дни от датата на сключване на договора за доставка. Автобусите следва да са на разположение за предаване/приемане, на дата, съобщена предварително на Възложителя. Преминаването на риска от ИЗПЪЛНИТЕЛЯ на ВЪЗЛОЖИТЕЛЯ става след приемане на доставката. Рискът при транспортирането до мястото на доставка е за сметка на ИЗПЪЛНИТЕЛЯ.

Място на изпълнение на поръчката: Изпълнителят доставя всички автобуси с една доставка до гараж на възложителя, находящ се в град Перник, ул. „Владайско въстание” № 1

**5. ПРОГНОЗНА СТОЙНОСТ:**

Прогнозната обща стойност на поръчката се определя в български лева, без ДДС и е максимална.

Прогнозната /максимална/ обща стойност на настоящата обществена поръчка е 4 200 000.00 лв. (четири милиона и двеста хиляди лева) без ДДС и 5 040 000 (пет милиона и четиридесет хиляди) лв. с ДДС.

***ВАЖНО!***

Участниците задължително изработват предложенията си при съобразяване с максималната стойност на определения от възложителя бюджет като цяло.

Ценовото предложение задължително включва пълния обем дейности по техническата спецификация. При установяване на оферта, надхвърляща обявената прогнозна обща стойност, офертата на участника ще бъде отстранена от участие в процедурата.

**6. ФИНАНСИРАНЕ:**

Финансирането на обекта на обществената поръчка ще се осигури въз основа на Договор № BG16RFOP001-1.018-0004 с Управляващия орган на Оперативна програма „Региони в растеж“ 2014-2020 за предоставяне на безвъзмездна финансова помощ по процедура на директно предоставяне BG16RFOP001-1.018 „Изпълнение на интегрирани планове за градско възстановяване и развитие 2014-2020 – Перник, част от процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020”, съфинансирана от Европейския съюз чрез Европейския фонд за регионално развитие. Всички плащания по договора за възлагане на обществената поръчка се извършват по банков път в лева.

**7. ПЛАЩАНИЯ:**

Плащанията за дейностите в обхвата на поръчката, ще се извършват под формата на авансово и окончателно плащане, и в съответствие с ценовото предложение на участника, както следва:

**7.1.** Възложителят заплаща авансово до 20 % (*двадесет процента*) от цената, в срок от 30 (тридесет) работни дни от сключване на Договора за доставка и предоставяне от Изпълнителя на Възложителя на фактура, както и гаранция, обезпечаваща авансовото плащане в размера на авансовото плащане, в една от формите, посочени в документацията. Гаранцията обезпечаваща авансовото плащане се освобождава в срок до 3 (*три*) дни след връщане или усвояване на аванса. Авансът се счита за усвоен след подписване на Приемо-предавателен протокол за окончателното приемане на подвижния състав.

**7.2.** Възложителят заплаща остатъчната сума от цената за доставката в срок до 30 (*тридесет)* дни след подписване на протокола за регистрация, предаване на владението върху автобусите и специлизираното оборудване към тях на Възложителя и подписване на Приемо-предавателен протокол за окончателното приемане на подвижния състав.

**8. МЯСТО И СРОК ЗА ПОЛУЧАВАНЕ НА ДОКУМЕНТАЦИЯТА. РАЗЯСНЕНИЯ.**

**8.1.** Възложителят предоставя пълен достъп по електронен път до документацията за обществената поръчка официалния Интернет адрес на Възложителя в раздел „Профил на купувача“ – http://pernik.bg/gradski-transport-pernik-eood за съответната процедура. Изтеглянето на документацията от посочения интернет адрес е безплатно.

**8.2.** Условия и ред за получаване на разяснения по документацията за участие:

При писмено искане за разяснения по условията на обществената поръчка, възложителят публикува в Профила на купувача писмени разяснения по реда ЗОП. Всички разяснения по документация ще бъдат публикувани на интернет адреса, посочен в т. 8.1.

**9. ГАРАНЦИИ. УСЛОВИЯ И РАЗМЕР**

9.1. При сключване на договора, участникът, определен за изпълнител, представя гаранция за изпълнение в размер на 3 % от стойността на договора без ДДС.

Гаранцията се представя в една от следните форми:

А) безусловна, неотменяема банкова гаранция, в оригинал или

Б) постъпила парична сума внесена по разплащателна сметка на „Градски транспорт – Перник” ЕООД, ***IBAN:BG31CECB979010G9, BIC CECBBGSF, Банка ЦКБ АД Клон Перник*** удостоверено с платежно нареждане, или

В) застраховка, която обезпечава изпълнението чрез покритие на отговорността на изпълнителя, в оригинал.

В нареждането за плащане следва да бъде записан текстът: „Гаранция за добро изпълнение на ОП с предмет: **"Доставка на подвижен състав - 15 броя нови автобуси на природен газ за нуждите на обществения транспорт в град Перник“, в изпълнение на проект „Интегриран градски транспорт на град Перник“, по Оперативна програма „Региони в растеж“ 2014- 2020**

Банковата гаранция трябва да съдържа задължение на банката гарант да извърши безотказно и безусловно плащане при първо писмено искане на възложителя.

Застраховката, която обезпечава изпълнението, трябва да съдържа клаузи относно задължителното изплащане на застрахователното обезщетение при предявена писмена претенция на възложителя.

Застрахователната сума трябва да е равна на размера на гаранцията. Застраховката трябва да е за конкретния договор и в полза на конкретния Възложител. Застрахователната премия трябва да е платима еднократно.

Когато гаранцията за изпълнение е предоставена под формата на банкова гаранция или застраховка срокът на валидност й следва да бъде не по-малко от 60 календарни дни след изтичане срока на изпълнение на договора.

Условията и сроковете за задържане и освобождаване на гаранцията за изпълнение се уреждат в договора за възлагане на обществената поръчка.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Гаранцията по б. А и Б може да се предостави от името на изпълнителя за сметка на трето лице гарант.

Разходите по откриването и поддържането на гаранцията са за сметка на изпълнителя.

9.2. **Гаранция върху аванса** за изпълнение предмета на поръчката, е в размер на 100 % върху аванса, който е който е до 20 % (двадесет процента) от цената на Договора. Гаранцията върху аванса може да се представят под формата на застраховка която обезпечава отговорността на изпълнителя; банкова гаранция по образец на банката, която я издава; парична сума, преведена по сметка на „Градски транспорт – Перник” ЕООД, ***IBAN:BG31CECB979010G9, BIC CECBBGSF, Банка ЦКБ АД Клон Перник*** В документа за гаранцията следва да бъде записан текстът: "Гаранция за аванс по изпълнение на обществена поръчка с предмет: ………….”. Гаранцията в размер 100 % върху аванса за изпълнение предмета на поръчката, представена като банкова гаранция или застраховка е със срок на валидност не по-малък от 60 календарни дни след изтичане срока на изпълнение на договора, и се освобождава в срок до 3 дни след усвояване или връщане на аванса. Авансът се счита за усвоен след подписване на Приемо-предавателен протокол за окончателното приемане на подвижния състав.

9.3. **Гаранция, обезпечаваща гаранционния срок**

Преди освобождаване на гаранцията за изпъление на договора, участникът, определен за изпълнител, представя гаранция за обезпечаване на гаранционния период, в размер на 1 % (един процент) от стойността на договора без ДДС.

9.4. Гаранцията се представя в една от следните форми:

А) безусловна, неотменяема и непрехвърляема банкова гаранция, в оригинал или

Б) постъпила парична сума внесена по разплащателна сметка на „Градски транспорт – Перник” ЕООД, ***IBAN:BG31CECB979010G9, BIC CECBBGSF, Банка ЦКБ АД Клон Перник***, удостоверено с платежно нареждане или

В) застраховка, която обезпечава гаранционния срок чрез покритие на отговорността на изпълнителя, в оригинал.

В нареждането за плащане следва да бъде записан текстът: „Гаранция за обезпечаване на гаранционния срок по ОП с предмет: **"Доставка на подвижен състав - 15 броя нови автобуси на природен газ за нуждите на обществения транспорт в град Перник“, в изпълнение на проект „Интегриран градски транспорт на град Перник“, по Оперативна програма „Региони в растеж“ 2014- 2020*.***

Банковата гаранция трябва да съдържа задължение на банката гарант да извърши безотказно и безусловно плащане при първо писмено искане на възложителя.

Застраховката, която обезпечава изпълнението, трябва да съдържа клаузи относно задължителното изплащане на застрахователното обезщетение при предявена писмена претенция на възложителя.

Застрахователната сума трябва да е равна на размера на гаранцията. Застраховката трябва да е за конкретния договор и в полза на конкретния Възложител. Застрахователната премия трябва да е платима еднократно.

9.5. Когато гаранцията за обезпечаване на гаранционния период е предоставена под формата на банкова гаранция или застраховка срокът на валидност й следва да бъде не по-малко от 60 календарни дни след изтичане на най-дългия гаранционен срок на автобусите, доставени по договора.

9.6. Условията и сроковете за задържане и освобождаване на гаранцията за обезпечаване на гаранционния срок се уреждат в договора за възлагане на обществената поръчка.

9.7. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

9.8. Гаранцията по т. 9.4. б. А и Б може да се предостави от името на изпълнителя за сметка на трето лице гарант.

9.9. Разходите по откриването и поддържането на гаранцията за обезпечаване на гаранционния срок са за сметка на изпълнителя.

**РАЗДЕЛ ІI. ТЕХНИЧЕСКА СПЕЦИФИКАЦИЯ**

**1. Тип на превозното средство:** автобусите трябва да са новопроизведени, в серийно производство (неограничена серия), нископодови, единични градски автобуси, с две оси, категория М3, клас I, отговарящи на изискванията на Директива 2001/85/EC от 20.11.2001 год. „Специални изисквания по отношение използваните за превоз на пътници превозни средства с повече от осем места за сядане без мястото на водача”, както и изискванията определени в Регламент (ЕО) № 661/2009 относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях или Правило на ИКЕ на ООН № 107. Участниците следва да предложат автобуси, които трябва да притежават сертификат за ЕО одобряване на типа на превозно средство издаден от компетентен орган по одобряване на типа, в съответствие с директива 2007/46/ЕО или Наредба № 60 от 24.4.2009 год. на Министерство на транспорта, информационните технологии и съобщенията за одобряване на типа на нови моторни превозни средства и техните ремаркета или удостоверение за индивидуално одобрение на ново превозно средство.

Автобусите трябва да бъдат произведени при използване на съвременни процеси и технологии, отговарящи на изискванията в бранша. Конструкцията и производство на целия автобус, основните възли и агрегати и тяхното взаимодействие следва да бъдат такива, че да улесняват тяхното обслужване и експлоатация.

Салонът за пътници трябва да бъде съвременен и привлекателен и да гарантира удобен транспорт на пътниците.

**1. Технически стандарти:**

Автобусите да са с **горивна уредба за сгъстен природен газ (CNG)** и да отговарят на разпоредбите на Правило № 110 на Икономическата комисия за Европа на Организацията на обединените нации (ИКЕ на ООН) - Единни предписания относно одобрението на: I. Специалните компоненти на моторните превозни средства със системи за задвижване, работещи със сгъстен природен газ (СПГ); II. Превозните средства, по отношение на монтирането на специални компоненти, чийто тип е одобрен, за системи за задвижване, работещи със сгъстен природен газ (СПГ).

**2. Основни технически данни:**

* Външна дължина: 8 000 – 9 000 мм.;
* Външна широчина: не повече от 2 500 мм./без да се включват външните огледала/;
* Височина:не повече от3450 мм (с климатичната система и газовите бутилки);
* Брой врати: 2 от дясната страна:

• I врата – с едно крило, широчина не по-малка от 900 мм.;

• II врата – с две крила, широчина не по-малка от 1200 мм., да е оборудвана с механична рампа за качване на колички;

* Максимална скорост: 70 км./ч.;
* Максимално преодоляван наклон: не по-малко от 10 %;
* пневматично управление;
* автоматично управление и плътно и сигурно затваряне на вратите;
* сигурно затваряне и отваряне на вратите, както и блокировка, непозволяваща потегляне при незатворени врати. При съпротивление върху тях от 150 N, да осигуряват връщане в изходно положение съгласно изискванията по отношение на автобусите, определени в Регламент (ЕО) № 661/2009 и Директива 2001/85/ЕО или Правило на ИКЕ на ООН № 107. Вратите да са с монтирана арматура за захващане;
* наличие на автоматичен заключващ механизъм, предотвратяващ принудително отваряне на вратите от пътниците, когато автобусът е в движение;
* наличие на звуков и светлинен сигнал при затваряне на вратите;
* втората врата да е оборудвана с механична рампа за качване на колички за трудноподвижни лица, както и да осигурява свободно качване и сваляне на детски колички и да отговаря на изискванията за ръчна рампа, определени в Регламент (ЕО) № 661/2009 или Правило на ИКЕ на ООН № 107. Да издържа най-малко 300 kg;
* всички врати на автобуса, както и капаците на двигателя и акумулаторното отделение да имат възможност за самостоятелно им заключване;
* Всички надписи в пътническото отделение (салон)да са на български и английски езици.

**2.1. Маси:** съгласно изискванията на Директива 2002/7/ЕО, Директива 96/53/ЕО и Регламент (ЕО) № 661/2009, Регламент на Комисията (ЕО) № 1230/2012. или Директива 97/27/ЕО.

**3. Двигател:**

* Гориво: Природен газ (CNG);
* Мощност на двигателя: не по-малко от 180 KW;
* Разположение на двигателя: в задната част на автобуса;
* Охлаждане на двигателя: водно /с охлаждаща течност/;
* **Охлаждаща система:** всички компоненти и материали (маркучи за свързване, резервоари за охладителна течност и др.), които се използват в охладителната система да са от корозионно устойчиви материали;
* Екологично изискване: EURO VI, съгласно изискванията на Регламент (ЕО) №595/2009.

**4. Спирачна система:**

- да отговаря на изискванията по отношение на спирането, определени в Регламент (ЕО) № 661/2009 или Правило на ИКЕ на ООН № 13;

* Работна спирачна система: пневматична с дискови спирачни механизми на всички колела;
* Вид на спирачната система: двукръгова с автоматична регулация спирателната сила и датчици за състоянието на накладките;
* Резервна /паркинг/ спирачка: да задържа автобуса с 5 ч/м2 при наклон от 10%;
* Налични антиблокираща спирачна система (ABS или еквивалент) и система за контрол на теглителната сила (ASR или еквивалент);
* наличие на система за контрол на стабилността (ESP или еквивалент);
* наличие на алармен сигнал при движение на заден ход;
* всички елементи на спирачната система да са корозионно устойчиви отвътре и отвън.

**5. Електрическа инсталация:**

* Работно напрежение: = 24V /+35% - 25%/;
* Акумулатори: 2х12V, не по-малко от 180 Ah всеки;
* Ръчен прекъсвач на акумулаторите.;
* системата да позволява в предната част на пулта на водача да се монтират (с прилежащото окабеляване) GPS приемо-предавателно устройство и автоматизирана система за управление и контрол.

**6. Горивна система:**

* Налягане на газовите бутилки: 20 MPa;
* Входящия клапан за пълнене на газ да е покрит с капак;
* Наличие на устройство предотвратяващо „Старт” на двигателя при зареждане;
* Обем на газовите бутилки: гарантиращ пробег на автобуса с едно зареждане не по-малко от 200 км.;
* Газовите бутилки да са изработени от композитни материали.

**7. Скоростна кутия:**

* автоматична, най-малко 4 скорости с вграден ретардер за забавяне на движението;
* наличие на изход (тестов куплунг) за диагностика.

**8. Основни условия на работа на автобусите:**

а) Околна среда:

- работна температура: -30°С до +45°С;

- надморска височина: 800 м.;

- относителна влажност при 25°С - 98%;

б) Допустими нива на шума отвън и отвътре:

- шум при движение отвън – по-малко или равно на 75dB(A) измерен на 7.5 м. от автобуса;

- шум при движение отвътре /в салона за пътници и шофьорската кабина/ по- малко или равно на 70dB(A);

в) Гаранционни срокове:

**-** гаранционен срок за целия автобус трябва да не е по-кратък от 24 (двадесет и четири) месеца или 400 000 (четиристотин хиляди) км. Пробег и не по-дълъг от 48 (четиридесет и осем) месеца, независимо кое от събитията настъпи първо;

- гаранционният срок за силовите агрегатине трябва да не бъде по-кратък от 24 (двадесет и четири) месеца и не по-дълъг от 48 (четиридесет и осем) месеца;

- гаранционният срок за външната боя и антикорозионната защита не трябва да е по-кратък от 120 (сто и двадесет) месеца и не по-дълъг 240 (двеста и четиридесет) месеца.

- гаранционният срок трябва да обхваща всички материални дефекти на компоненти за целия автобус и силовото предаване, които не са консумативи, необходими за поддръжка по нормално износване на автобуса. Ако дадена част прояви дефект в рамките на договорения период за гаранция при материални дефекти, същата следва да бъде подменена за сметка на изпълнителя в рамките на гарантираните максимални срокове при гаранционното обслужване по части и агрегати;

- части, които Възложителя приема за консумативи, необходими за поддръжка по нормално износване на автобуса и допуска да бъдат изключени от обхвата на гаранцията:

• Филтри и филтърни елементи от всякакъв вид;

• Стъкло (физично износване);

• Пера на чистачки;

• Дискове на спирачки;

• Спирачни накладки;

• Охлаждащи, хидравлични и други течности;

• Масла, смазочни течности;

• Греси, уплътнения;

• Ремъци;

• Лампи, крушки, LED-крушки и осветителни тела от всякакъв вид;

• Гуми.

*Към своето Предложение за изпълнение, участникът следва да приложи Документ описващ пълните условията и обхвата на гаранцията, както и пълен списък на консумативи, необходими за поддръжка по нормално износване на автобуса, изключени от обхвата на гаранцията.*

*Възложителят отстранява от процедурата участник, посочил повече консумативи, необходими за поддръжка по нормално износване на автобуса, изключени от обхвата на гаранцията, от тези, които Възложителя е определил за допустими.*

- Участниците следва да имат или да са осигурили ползването на сервиз от производителя на територията на Област Перник, Област София-град или да разполагат с мобилен сервиз с необходимия капацитет и кадрова обезпеченост за комплексно гаранционно поддържане на автобусите, включително и за ремонт на основните им агрегати и системи, както и на всички части на автобусите, които попадат в обхвата на гаранцията. Изискванията към сервиз са поставени с цел да гарантират на Възложителя, че същият ще може да поддържа гаранционно всички доставени от производителя автобуси. Гаранционното обслужване (състоящо се в доставка и подмяна на консумативите, както и периодичните обслужвания съгласно предписанията на завода производител) не е включено в предмета на настоящата поръчка;

- Сервизът трябва да разполага с необходимия брой технически лица, които да могат реално да извършват комплексното гаранционно поддържане на автобусите, включително ремонта на основните им агрегати и системи, както и на всички части на автобусите, които попадат в обхвата на гаранцията, в сроковете посочени в т. 8в) от настоящата техническа спецификация;

- Осигуряване на следгаранционно поддържане и резервни части: минимум 10 години след последната доставка

г) Гарантирани максимални срокове при гаранционното обслужване по части и агрегати, както следва:

- до 72 часа за автобуса;

- до 20 календарни дни за шаси, преден и заден мост;

- до 30 календарни дни за двигател и скоростна кутия.

**9. Каросерия:**

Самоносеща конструкция, която да е хидро и корозионно защитена, така че да бъде гарантирана за минимум 10 години експлоатация (***Забележка: да се даде описание на вложените материали и на метода за антикорозионна защита***).

**10. Дръжки**:

* наличие на кръгла арматура (вертикална и хоризонтална) за захващане от пътниците, хоризонталните части да са оборудвани с висящи ръкохватки;
* наличие на най-малко 2 „стоп” бутона, монтирани на вертикалната арматура на достъпни места до всяка врата;
* пространството за майки с малки деца в колички или колички за трудноподвижни пътници да е оборудвано със съответните подходящи ръкохватки както и със „стоп” бутон.

**11. Прозорци:**

* да отговарят на изискванията по отношение на безопасните стъкла, определени в Регламент (ЕО) № 661/2009, Правило на ИКЕ на ООН № 43 или Директива 2001/92/ЕО на Комисията и Директива 92/22/ЕИО;
* всички прозорци от ляво и дясно без първия десен, последния ляв и последния десен (зад последната врата) да са частично отваряеми в горната си част (чрез плъзгане или на панти). Всички прозорци да са тонирани и монтирани за каросерията чрез залепване;
* аварийните изходи да са маркирани и оборудвани с чукчета; аварийните изходи да не се отварят частично.

**12. Кабина за водача:**

* полуотворена с прозрачна преграда;
* повдигнат под на кабината на водача;
* обособено място за продажба на превозни документи;
* седалка: ергономична, регулируема според тежестта на водача с възможност за завъртане около вертикалната си ос;
* регулируем волан по височина и наклон;
* слънцезащитен сенник: един отпред и един от лявата страна;
* показание за разхода на гориво на таблото пред водача;
* предното стъкло да е тонирано, едносекционно (да не е вертикално разделено на 2 части) монтирано чрез залепване **(монтиране чрез гумено уплътнение не се приема**) и да отговаря на изискванията по отношение на безопасните стъкла, определени в Регламент (ЕО) № 661/2009, Правило на ИКЕ на ООН № 43 или Директива 2001/92/ЕО и Директива 92/22/ЕИО;
* наличие на електрически чистачки на предното стъкло с прекъсващо функциониране и автоматично връщане в изходно положение;
* наличие на система за измиване на предното стъкло, система за обдухване против замръзване и запотяване;
* отваряем страничен прозорец;
* електрическо отопление или обдухване на страничното стъкло до водача и предно крило на първа врата, което да предотвратява запотяване и да осигурява видимост на водача към външните огледала;
* наличие на 12V извод в кабината;
* наличие на закачалка за дрехи;
* наличие на радио.

**13. Осветление в салона за пътници:**

Да бъде на самостоятелни серии, като има задължителна осветеност на вратите.

**14. Отопление:**

- да отговаря на изискванията по отношение на отоплението, определени в Регламент (ЕО) № 661/2009 и Правило на ИКЕ на ООН № 122;

* независимо от работата на двигателя, като осигурява температура в салона мин. +15°С при външна температура минус 25°С;
* кабината за водача и пътническия салон да се отопляват стандартно от охладителната система, която се подгрява от двигателя и допълнително имат възможност за подгряване от помощна система.

**15. Вентилация:**

* кабината за водача и пътническия салон да са със самостоятелна вентилация;
* покривът на автобуса да има не по-малко от 1 (един) брой люк без заключващ механизъм за аварийни случаи и не по-малко от 1 (един) брой отдушник.

**16. Климатизация:**

* превозното средство (кабината за водача и пътническия салон) да е напълно климатизирано:
* охлаждаща мощност – min 25 kW;
* отоплителна мощност – min 25 kW;
* климатика за водача да бъде интегриран с въздуховодите на отоплителната система, но с отделено управление;
* климатичната система за пътническия отсек да бъде от един модул;
* климатичната система да има функция **„отопление”.**

**17. Под:**

* противохлъзгащо покритие (мин. 2,5 mm дебелина), позволяващо машинно почистване;
* платформата да е плоска, със защита на външните ръбове от нараняване;
* цвят на пода - без бял и черен.

**18. Седалки:**

* пластмасови без тапицерия, усилени с оребряване отдолу, ергономични; да са устойчиви на износване, замърсяване и унищожаване;
* места за колички за трудноподвижни лица и за детски колички срещу втората врата да са снабдени със стоп бутон за сигнал за спиране;
* Седалки за пътниците: не по-малко от 20, от които минимум 2 за трудно подвижни лица (приоритетни седалки);
* Броя правостоящи пътници: не по-малко от 37;
* Височина на пода в салона за пътници: не повече от 340 мм. /измерена при спрял автобус, без пътници и без включена система за накланяне на автобуса/.

**19. Пневматична система:**

* да е изградена от напълно некорозионни материали (пневматичните маркучи, тръбите и др.);
* системата да притежава изсушител на въздух и автоматичен сепаратор на конденз;
* наличие на тестови изходи за проверка и поддръжка на пневматичната система.

**20. Теглене (дърпане):**

Наличие на теглич отпред и отзад за теглене от друго превозносредствопо отношение на тегличите, определени в Регламент (ЕС) № 1005/2010 на Комисията от 8 ноември 2010 г. за прилагане на Регламент (ЕО) № 661/2009.

**21. Кормилна уредба:**

* да отговаря на изискванията по отношение на кормилните уредби, определени в Регламент (ЕО) № 661/2009, Директива 92/62/ЕИО и Директива 70/311/ЕИО или Правило на ИКЕ на ООН № 79;
* с хидроусилвател.

**22. Устройства за осветяване и светлинна сигнализация:**

Съгласно изискванията по отношение на монтиране на устройства за осветяване и светлинна сигнализация, определени в Регламент (ЕО) № 661/2009, Директива 2008/89/ЕО и Директива 76/756/ЕИО или Правило на ИКЕ на ООН № 48.

* наличие на дневни светлини с автоматично включване при стартиране на двигателя.

**23. Гуми и колела:**

* гумите да отговарят на изискванията на Регламент (ЕС) № 458/2011 на Комисията от 12 май 2011 г. за прилагане на Регламент (ЕО) № 661/2009 или на Правило на ИКЕ на ООН № 117;
* резервна гума - 1 бр. за всеки автобус;
* джанти – стоманени.

**24. Боя:**

* тип: подсилена срещу износване при машинно миене;
* един основен цвят – жълт (останалите цветове и нюанса на цвета се уточняват при сключване на договора);

- брандиране по проект (уточнява се при сключване на договора);

**25. Огледала за обратно виждане или други устройства за непряко виждане:** Съгласно изискванията по отношение на устройствата за непряко виждане, определени в Регламент (ЕО) № 661/2009, Правило на ИКЕ на ООН № 46 или Директива 2003/97/ЕИО.

В случай, че на автобуса са монтирани огледала за обратно виждане, те да отговарят на следните изисквания:

* външни, клас II:две - от ляво и от дясно, с подгряване, с възможност за настройване, възможност за сгъване при преминаване през автоматична автомивка;
* външно огледало откъм вратите (от дясно) клас V.

**26. Вътрешни огледала за наблюдение на вратите и салона:**

Едно монтирано отпред при водача, осигуряващо видимост към вратите и салона за пътници.

**27. Система за видеонаблюдение:**

Видеонаблюдение в зоната на всяка врата с визуализация върху монитор при водача, функция за запис и възможност за сваляне на информацията на външен носител.

**28. Информационни табла за указване на маршрути:**

* електронни с възможност за изписване на кирилица и латиница;
* осигуряващи информация отвън:
  + едно отпред (мининимум два реда по 15 знака, минимален размер на дисплея – 1600 mm х 200 mm) показващo наименованието на маршрута и номера на линията
  + едно отстрани от дясно (мининимум един ред по 15 знака, минимален размер на дисплея – 900 mm х 200 mm), показващo наименованието на маршрута и номера на линията. Таблото да е разположено така че да не пречи на видимостта на пътниците в салона.
  + едно отзад, показващо номера на линията с възможност за изписване на минимум 4 (четири) символа, минимален размер на дисплея – 300 mm х 200 mm.

- осигуряващи информация от вътре – един брой информационен дисплей зад кабината на водача така, че да се вижда удобно от целия салон, с възможност за показване на информация за следващата спирка;

* наличие на високоговоряща система за информационно обслужване на пътниците в салона.

**29. Система за проверка на превозните документи:**

Да бъдат предвидени места за монтаж на устройства за проверка на превозните документи в обсега на вратите. Окабеляването да се извърши до следните точки в салона (при всяка от точките да се осигури достатъчен запас от кабел):

* в предната част - до вертикалната тръба за хващане зад кабината;
* до вертикалните тръби за хващане срещу втората врата (като се съобрази височината при вратата за качване на трудноподвижни пътници).

**30. Сигурност** (всички маркировки и надписи да са на български и английски езици):

* минимум 2 (два) бр. прахов пожарогасител, мин. 6 kg, лесно достъпен и добре обозначен (за всеки автобус;
* аварийните изходи да са добре обозначени и оборудвани с чукчета;
* предупредителен светлоотразителен триъгълник (за всеки автобус);
* комплект за първа помощ (аптечка) - (за всеки автобус);
* ограничена максимална скорост на движение до максимум 70 km/h;
* обозначени най-малко 4 точки (лесно достъпни) за повдигане на автобуса;
* обезопасителни ограничители за колелата срещу неконтролируемо потегляне на автобуса - 2 броя (за всеки автобус).

**30.1.** Всеки един от автобусите, предмет на доставка, следва да бъде окомплектован както следва:

1. минимум 2 (два) бр. прахов пожарогасител, мин. 6 kg, лесно достъпен и добре обозначен;
2. чукчета за обозначаване на аварийните изходи;
3. предупредителен светлоотразителен триъгълник;
4. комплект за първа помощ (аптечка);
5. ограничена максимална скорост на движение до максимум 70 km/h;
6. обозначени най-малко 4 точки (лесно достъпни) за повдигане на автобуса;
7. обезопасителни ограничители за колелата срещу неконтролируемо потегляне на автобуса - 2 броя (за всеки автобус).
8. окомплектовани, съгласно изискванията на производителя, с комплект ключове, резервна гума, комплект инструменти за смяна на гуми и др.;
9. извършен предпродажбен сервиз;
10. зареден с всички необходими за експлоатацията му течности и материали;
11. с необходимите за регистрацията им документи, включително документи за платени данъци, мита, такси, фактури и приемо-предавателни протоколи;
12. сертификати за съответствие, гаранционна и сервизна книжка, паспорти или други документи от производителя, съдържащ технически данни и характеристики;
13. с инструкция за експлоатация на български език, както и документация, съдържаща препоръки за правилна експлоатация;

други документи и аксесоари, изискващи се съгласно условията но поръчката и офертата на Изпълнителя;

**31. Допълнително оборудване:**

* оборудване, софтуер и др. специални инструменти, необходими за ремонт на двигателя; - 1 комплект
* оборудване, софтуер и др. специални инструменти, необходими за ремонт на скоростната кутия - ***(в рамките на регламентираните от производителя на скоростната кутия ремонти)***; - 1 комплект
* оборудване за тестване на скоростната кутия след ремонт ***(в рамките на регламентираните от производителя на скоростната кутия ремонти)***; - 1 комплект
* оборудване за диагностика на пневматичните системи; - 1 комплект
* оборудване за диагностика и управление на системите на двигателя; - 1 комплект
* оборудване за диагностика и ремонт на електрическите системи. - 1 комплект

**32. Техническа поддръжка:**

Осигуряване на резервни части: мин. 10 години (след доставката на последния автобус от тази поръчка).

**33. Инструкции и диаграми:**

* мащабни схеми с нанесени размери, компановка на салона и други технически данни (минимум 3 комплекта);
* мащабни схеми на електрическото оборудване и пневматичните системи (минимум 3 комплекта);
* ръководство за експлоатация и ежедневно обслужване на български език (за всеки автобус).
* ръководство на оборудването за диагностика на български език (минимум 4 бр.);
* ръководство за поддръжка и ремонт на двигателя, скоростна кутия, трансмисия, (или на всичко) (минимум 2 бр.);
* ръководство за периодично техническо обслужване (мин. 2 бр.);
* пълен каталог за резервни части със съответните каталожни номера за поръчка (минимум 2 бр.) включително и на електронен носител;

**34.** Списък на най-бързо износващите се части, възли или агрегати – да се приложи списък на най-бързо износващите се части, възли или агрегати, необходими при експлоатацията за гаранционния пробег и в следващия пробег от 200 000 км.

**35. Обучение:**

Изпълнителят осигурява за своя сметка предварително обучение на персонала на Възложителя, непосредствено след получаване на автобусите – инструктори на водачи -2 /двама/ души; сервизни работници - 2 /двама/ души.

Допълнително оборудване, инструменти, оборудвания за диагностика и ремонт, принадлежности към всеки един автобус, всички разходи за транспорт, мита и доставка са за сметка на изпълнителя.

**РАЗДЕЛ ІІI. УСЛОВИЯ ЗА УЧАСТИЕ**

1. **ОБЩИ ПОЛОЖЕНИЯ:**

1.1. Открита процедура е вид процедура за възлагане на обществени поръчки, при която всички български или чуждестранни физически или юридически лица, включително техни обединения, както и всяко друго образувание, което има право да изпълнява доставки и услуги съгласно законодателството на държавата, в която то е установено и отговарят на предварително обявените от възложителя условия, могат да подадат оферта.

1.2. В случай, че участникът участва като обединение, което не е регистрирано като самостоятелно юридическо лице, тогава участникът следва да представи копие на документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* уговаряне на солидарна отговорност до изтичане на всички гаранционни срокове, когато такава не е предвидена съгласно приложимото законодателство;
* дейностите, които ще изпълнява всеки член на обединението;
* определяне на партньор, който да представлява обединението за целите на обществената поръчка;
* разпределението на отговорността между членовете на обединението.

Не се допускат промени в състава на обединението след крайният срок за подаване на офертата. Когато в документа за създаване на обединение липсват клаузи, гарантиращи изпълнението на горепосочените условия, или състава на обединението се е променил след подаването на офертата – участникът ще бъде отстранен от участие в процедурата за възлагане на настоящата обществена поръчка.

* 1. Когато не е приложено в офертата копие от документ, от който да е видно правното основание за създаване на обединението, комисията, назначена от Възложителя за разглеждане и оценяване на подадените оферти, го изисква на основание чл. 54, ал. 8 от ППЗОП.

**Забележка:** На основание чл. 10, ал.2 от ЗОП, Възложителят не предвижда изискване за създаване на юридическо лице, когато участникът, определен за изпълнител е обединение на физически и/или юридически лица.

1.4. Всеки участник в процедура за възлагане на обществена поръчка има право да представи само една оферта.

1.5. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

1.6. В процедура за възлагане на обществена поръчка едно физическо или юридическо лице може да участва само в едно обединение.

1.7. Свързани лица не могат да бъдат самостоятелни участници в една и съща процедура.

Когато определеният изпълнител е неперсонифицирано обединение на физически и/или юридически лица и възложителят не е предвидил изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

1.9. При подаване на оферта участникът декларира липсата на основанията за отстраняване и съответствие с критериите за подбор чрез представяне на електронен единен европейски документ за обществени поръчки (еЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

1.9.1. Когато участникът е обединение, което не е юридическо лице, за всеки участник в обединението се представя отделен еЕЕДОП, който съдържа информацията по т. 1.9.

1.9.2. Когато участникът е посочил, че ще използва капацитета на трети лица за доказване на съответствието с критериите за подбор или, че ще използва подизпълнители, за всяко от тези лица се представя отделен еЕЕДОП, който съдържа информацията по т. 1.9.

1.10. Участниците могат да използват еЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална и предоставят пряк достъп до същия.

1.11. Възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.

1.12. Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

1.13.Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

1.14. Изпълнителите сключват договор за подизпълнение с подизпълнителите, посочени в офертата.

В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП. Изпълнителят уведомява възложителя за всякакви промени в предоставената информация в хода на изпълнението на поръчката.

1.15.Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги и доставки, които не са част от договора за обществената поръчка, съответно от договора за подизпълнение.

1.16.Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на условията по-горе.

1.17.Независимо от възможността за използване на подизпълнители отговорността за изпълнение на договора за обществена поръчка е на изпълнителя.

1.18.Когато Изпълнителят е сключил договор/договори за подизпълнение, Възложителят може да извърши директно плащане към подизпълнителя при условията на чл. 66, ал.4-8 от ЗОП. За приложимите правила относно директните разплащания с подизпълнители се прилага реда по чл. 66 от ЗОП.

1.19.Възложителят поддържа „Профил на купувача” на ел. адрес, посочен в раздел І, т. 8 от настоящата документация и в данните на възложителя в публикуваното обявление за обществена поръчка, който представлява обособена част от електронна страница на „Градски транспорт - Перник” ЕООД, за който е осигурена неограничен, пълен, безплатен и пряк достъп чрез електронни средства.

В деня на публикуване на Обявлението в “официалния вестник“ на Европейския съюз, Възложителят – „Градски транспорт - Перник” ЕООД публикува в профила на купувача, документацията за участие в процедурата и предоставя неограничен пълен, безплатен и пряк достъп до нея.

**2.** **УСЛОВИЯ ЗА ДОПУСТИМОСТ НА УЧАСТНИЦИТЕ:**

2.1. По отношение на участник не трябва да са налице обстоятелства по чл.54 ал.1 т.1-7 от ЗОП и чл.55 ал.1 т.1-5 от ЗОП, като констатирането на което и да е от обстоятелствата, ще доведе до отстраняване на участника, с изключения на изрично посочените случаи в чл. 56, ал. 1 от ЗОП.

Възложителят отстранява от участие в процедурата за възлагане на обществена поръчка кандидат или участник, когато:

2.1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2.1.2. е осъден с влязла в сила присъда, освен ако е реабилитиран, за престъпление, аналогично на тези по т. 2.1.1, в друга държава членка или трета страна;

2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

2.1.4. е налице неравнопоставеност в случаите по чл. 44, ал. 5 от ЗОП;

2.1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

2.1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

2.1.7. е налице конфликт на интереси, който не може да бъде отстранен.

2.1.8. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

2.1.9. лишен е от правото да упражнява определена професия или дейност, свързана с доставка на автобуси, съгласно законодателството на държавата, в която е извършено деянието;

2.1.10. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

2.1.11. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

2.1.12. опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

2.2 Основанията по т. 2.1.1, 2.1.2 и 2.1.7, както и 2.1.12 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

2.3 Не се отстранява от участие в процедура за възлагане на обществена поръчка участник, за когото са налице обстоятелствата по т. 2.1.3, когато:

1. се налага да се защитят особено важни държавни или обществени интереси;

2. размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

2.4. Отстранява се от участие в процедура за възлагане на обществена поръчка и участник - обединение от физически и/или юридически лица за чийто член на обединението е налице някое от основанията за отстраняване по т.2.

2.5**.** Основанията за отстраняване се прилагат до изтичане на следните срокове:

2.5.1. пет години от влизането в сила на присъдата - по отношение на обстоятелства по т.2.1, и т.2.2, освен ако в присъдата е посочен друг срок;

2.5.2. три години от датата на настъпване на обстоятелствата по т. 2.1.5, буква "а", т.2.1.6, т.2.1.9 -2.1.12 освен ако в акта, с който е установено обстоятелството, е посочен друг срок.

**Забележка:** Стопанските субекти, за които са налице обстоятелства по т. 2.1.5, буква "а", т.2.1.11. и 2.1.12 се включват в списък, който има информативен характер.

В случай на отстраняване по т. 2.1.1-2.1.12 Възложителят следва да осигури доказателства за наличие на основание за отстраняване.

2.6. Когато участникът предвижда участието на подизпълнители при изпълнение на поръчката или ще използва ресурсите на трети лица, посочените изисквания се прилагат и по отношение на подизпълнителите и на третите лица.

2.7. В случай, че участникът е обединение, което не е регистрирано като самостоятелно юридическо лице еЕЕДОП се представя за всяко физическо и/или юридическо лице, включено в състава на обединението.

**Заявяване/Деклариране:**

При подаване на офертата участникът декларира липсата или наличията на основанията за отстраняване чрез представяне на Единен европейски документ за обществени поръчки (еЕЕДОП). Информацията се посочва в приложните полета на Част III: „Основания за изключване” от еЕЕДОП.

***Указания за попълване:***

*Информацията относно липсата или наличието на обстоятелства по т. 2.1.1 и 2.1.2. (чл.54, ал.1, т.1 и т.2 от ЗОП) се попълва в част III, раздел А и В, както следва: В раздел А се предоставя информация относно присъди за следните престъпления: Участие в престъпна организация – по чл. 321 и 321а от НК; Корупция – по чл. 301 – 307 от НК; Измама – по чл. 209 – 213 от НК; Терористични престъпления или престъпления, които са свързани с терористични дейности - по чл. 108а, ал. 1 от НК; Изпиране на пари или финансиране на тероризъм – по чл. 253, 253а, или 253б от НК и по чл. 108а, ал. 2 от НК; Детски труд и други форми на трафик на хора – по чл. 192а или 159а - 159г от НК. В случай че за участника е издадена присъда за някое от посочените престъпления, той трябва да посочи отговор „Да”, независимо че е възможно да е реабилитиран. В този случай се описват:*

*а) фактическото и правното основание за постанановяване на присъдата и дата на*

*влизането й в сила;*

*б) срокът на наложеното наказание.*

*В раздел Б, се посочва информация относно обстоятелството по т. 2.1.10. (чл. 54, ал.1, т. 3 от ЗОП). В раздел В, поле 1 се предоставя информация за обстоятелствата по т.2.1.6. ( чл. 54, ал. 1, т. 6 от ЗОП), както и за обстоятелствата по чл. 54, ал. 1, т. 1 от ЗОП свързани с престъпленията по чл.172 и чл. 352 – 353е от НК. При отговор „Да“ участникът посочва - Дата на влизане в сила на присъдата и фактическото и правното основание за постановяването й; Срока на наложеното наказание. Попълват се и относимите следващи полета.*

*В раздел Г „Други основания за изключване, които може да бъдат предвидени в националното законодателство на възлагащия орган или възложителя на държава членка”:*

Указания за попълване: *Попълва се информацията, свързана със специфични национални основания за отстраняване. Съгласно ЗОП (чл. 54, ал. 1, т. 1 от ЗОП) такива са:*

* *Осъждания за престъпления по чл. 194 - 208, чл. 213а - 217, 219 – 252 и чл. 254а – 260 от НК. Посочва се информация и за престъпления, аналогично описаните, когато лицата са осъдени в друга държава членка или трета страна.*
* *Наличие на свързаност по смисъла на §2, т. 45 от ДР на ЗОП между участници в конкретна процедура:*

*Свързани лица са тези по смисъла на §1, т.13 и 14 от ДР на Закона за публичното предлагане на ценни книжа.*

*"Свързани лица" са:*

*а) лицата, едното от които контролира другото лице или негово дъщерно дружество;*

*б) лицата, чиято дейност се контролира от трето лице;*

*в) лицата, които съвместно контролират трето лице;*

*г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.*

*"Контрол" е налице, когато едно лице:*

*а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или*

*б) може да определя пряко или непряко повече от половината от членовете на управителния или контролния орган на едно юридическо лице; или*

*в) може по друг начин да упражнява решаващо влияние върху вземането на решения във връзка с дейността на юридическо лице.*

* *Забраната за участие в процедури за обществени поръчки на лица, за които са налице обстоятелствата съгласно чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако не са приложими изключенията по чл. 4 от същия закон.*
* *Не се допуска до участие в процедурата и се отстранява участник, за който важат забраните по чл. 69 от Закона за противодействие на корупцията и за отнемане на незаконно придобитото имущество*

*Чл. 69. (1) Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.*

*(2) Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.*

* *Основанието по б. Г се отнася за лицата, които представляват участника, членовете на управителни и надзорни органи[[1]](#footnote-1) и за други лица, които имат правомощия да упражняват контрол при вземането на решения от тези органи.*

*Посочените обстоятелства се явяват абсолютна пречка за участие в процедури за възлагане на обществени поръчки, поради което наличието или липсата на такива обстоятелства задължително се декларира в еЕЕДОП.*

* *нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП)*
* *нарушения по чл. 13, ал. 1 от Закона за трудовата миграция и трудовата мобилност (чл. 54, ал. 1, т. 6 от ЗОП)*

***Забележка:*** Участниците посочват информация за престъпления, аналогични на посочените в т. 2.1.1 (чл.54, ал.1, т.1 от ЗОП) при наличие на присъда в друга държава членка или трета страна. Информацията относно липсата или наличието на обстоятелства по т. 2.1.3 (чл.54, ал.1, т.3 от ЗОП) се попълва в част III, раздел Б от еЕЕДОП. Информацията относно липсата или наличието на обстоятелства по т. 2.1.4., 2.1.5 и от т. 2.1.7. до т.2.1.12. (чл.54, ал.1, т.4 -7, чл.55, ал.1, т.1 от ЗОП) се попълва в Част ІІІ, Раздел В от еЕЕДОП.

Когато преди подаване на офертата участник е предприел мерки за доказване на надеждност (чл. 56 от ЗОП), тези мерки се описват в еЕЕДОП в полето свързано със съответното обстоятелство и се прилагат документите по чл. 45, ал. 2 от ППЗОП към еЕЕДОП.

2.9.1. Лицата по чл. 54, ал. 2 и 55 ал. 3 от ЗОП са:

1) лицата, които представляват участника;

2) лицата, които са членове на управителни и надзорни органи на участника;

3) други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

2.9.2. Лицата по т. 2.9.1, подт. 1) и 2) са, както следва:

1) при събирателно дружество - лицата по чл. 84, ал. 1 и чл. 89, ал. 1 от Търговския закон;

2) при командитно дружество - неограничено отговорните съдружници по чл. 105 от Търговския закон;

3) при дружество с ограничена отговорност - лицата по чл. 141, ал. 1 и 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

4) при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5) при командитно дружество с акции - лицата по чл. 256 във връзка с чл. 244, ал. 1 от Търговския закон;

6) при едноличен търговец - физическото лице - търговец;

7) при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

8) в случаите по т. 2.9.2, подт. 1 - 7 - и прокуристите, когато има такива;

9) в останалите случаи, включително за чуждестранните лица - лицата, които представляват, управляват и контролират участника съгласно законодателството на държавата, в която са установени.

2.9.3. В случаите по т.2.9.2, подт. 8, когато лицето има повече от един прокурист, декларацията се подава само от прокуриста, в чиято представителна власт е включена територията на Република България.

2.10. **Мерки за доказване на надеждност**

2.10.1. Участник, за когото са налице основания по чл. 54, ал. 1 от ЗОП и посочените от възложителя обстоятелства по чл. 55, ал. 1 от ЗОП, възпроизведени от възложителя в т. 2.1. по-горе има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

2.10.2. Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

2.10.3. В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

2.10.4. Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата, в зависимост от вида и етапа, на който се намира процедурата.

2.10.5. Участник, който e с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл.56, ал. 1 от ЗОП възможност за времето, определено с присъдата или акта.

**3. КРИТЕРИИ ЗА ПОДБОР:**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че участникът предвижда участието на подизпълнители при изпълнение на поръчката или ще ползва ресурсите на трети лица:

- Подизпълнителите трябва да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

- Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

**3.1. Годност (правоспособност) за упражняване на професионална дейност:** - не се изисква

**3.2. Изисквания относно икономическото и финансовото състояние на участниците:**

**3.2.1.** Участниците в обществената поръчка следва да имат реализиран **общ** **оборот** (нетни приходи от продажби) за последните три приключили финансови години, в зависимост от датата, на която участникът е създаден или е започнал дейността си, в размер равен или надвишаващ: 8 000 000 (осем милиона) лева

**ДОКАЗВАНЕ:**

При подаване на офертата, съответствието с изискването се декларира в еЕЕДОП, който се подава от всеки от участниците, членовете на обединения, подизпълнителите или третите лица. Обстоятелствата се удостоверяват в еЕЕДОП. /попълва се част IV раздел Б, от еЕЕДОП/.

Съответствието с минималното изискване се доказва от участника, избран за изпълнител, преди подписване на договор за изпълнение с представяне на документи по чл. 62, ал. 1, т. 3 от ЗОП, а именно: заверено копие на годишните финансови отчети или техни съставни части,когато публикуването им се изисква.

Когато по основателна причина, участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

**3.3. Технически и професионални способности:**

**3.3.1.** Участникът следва да е изпълнил дейности с предмет и обем идентични или сходни с тази на настоящата поръчка за последните 3 (три) години от датата на подава на офертата.

***Mинимално ниво* -** *Участникът за последните три години, считано от датата на подаване на офертата трябва да е изпълнил доставки с предмет и обем, идентичен или сходен с предмета на поръчката с общ обем - минимум 10 (десет) броя автобуси.*

*Под „предмет идентичен с предмета на поръчката” се считат доставките на нископодови газови автобуси.*

*Под „предмет сходен с предмета на поръчката” се считат доставките на нископодови, газови автобуси, категория М3, клас I.*

**ДОКАЗВАНЕ:**

На етап подаване на оферта се декларира в е**ЕЕДОП, Част IV: Критерии за подбор, раздел, В.Технически и професионални способности,** със Списък на доставките, с предмет идентичен или сходен с този на обществената поръчка, с посочване на стойностите, датите и получателите;

Съответствието с минималното изискване се доказва от участника, избран за изпълнител, преди подписване на договор за изпълнение, с представяне на документи по чл. 64, ал. 1, т. 2 от ЗОП, а именно: списък на доставките, които са идентични или сходни с предмета и обема на обществената поръчка, с посочване на стойностите, датите и получателите, заедно с доказателство за извършената доставка, заедно с доказателство за извършената доставка.

**РАЗДЕЛ ІV. ИЗИСКВАНИЯ ПРИ ИЗГОТВЯНЕ И ПРЕДСТАВЯНЕ НА ОФЕРТИТЕ**

**1. Изисквания към документите:**

**1.1.** Всички документи се представят в един екземпляр.

**1.2.** Всички представени в офертата документи трябва да са изготвени на български език. В случай, че документите се представят на език, различен от български език, следва да бъдат придружени с превод на български език.

**1.3.** При изготвяне на офертата не се допускат никакви вписвания между редовете, изтривания или корекции, освен ако са заверени с подпис и печат на представляващия или лицето, упълномощено от участника да го представлява.

**1.4.** Когато са представени копия на документите, същите следва да са заверени с подпис и печат от съответния участник с текст „Вярно с оригинала“.

**1.5.** Участниците нямат право да предлагат варианти на офертите.

**2. Изисквания за изготвяне на офертата и ценовото предложение.**

**2.1.** Представената оферта трябва да има срок на валидност 6 (шест) месеца, считано от датата на подаване на офертата ни за участие в поръчката.

**2.2.** Офертата за участие в процедурата следва да бъде изготвена на български език и подписана от представляващия участника или от изрично упълномощено от него лице. В случай, че се подписват от пълномощник следва да се представи и документ за упълномощаване за изпълнение на такива функции.

**2.3.** Ценовото предложение се представя в съответствие с приложения към документацията образец.

**2.4.** При несъответствие с цифровата и изписаната с думи цена на ценовото предложение ще се взема предвид изписаната словом.

**3.** **Съдържание на офертите /съгласно Глава пета. „ПОДГОТОВКА И ПРОВЕЖДАНЕ НА ПРОЦЕДУРИ ЗА ОБЩЕСТВЕНИ ПОРЪЧКИ“, раздел ІV. и V. от ППЗОП/.**

Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя. Документите се представят в запечатана непрозрачна опаковка, върху която се посочват:

1. Наименованието на участника, включително участниците в обединението, когато е приложимо;

2. Адрес за кореспонденция, телефон и по възможност - факс и електронен адрес;

3. Наименованието на поръчката, за която се подават документите.

При процедура опаковката включва документите по чл. 39, ал. 2 и ал. 3, т. 1 от ППЗОП, опис на представените документи, както и отделен запечатан непрозрачен плик с надпис „Предлагани ценови параметри“, който съдържа ценовото предложение по чл. 39, ал. 3, т. 2 от ППЗОП / т. 2.3 по-горе/.

Когато участник подава оферта за повече от една обособена позиция, в опаковката за всяка от позициите се представят поотделно комплектувани документи по чл. 39, ал. 3, т. 1 от ППЗОП и отделни непрозрачни пликове с надпис „Предлагани ценови параметри", с посочване на позицията, за която се отнасят.

**Заявлението за участие** включва най-малко следните документи:

1. Електронен Единен европейски документ за обществени поръчки (еЕЕДОП) за участника в съответствие с изискванията на закона и условията на възложителя, а когато е приложимо - еЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката;

2. Документи за доказване на предприетите мерки за надеждност, когато е приложимо;

3. Документите по чл. 37, ал. 4 от ППЗОП , когато е приложимо.

**Офертата** включва:

1. техническо предложение, съдържащо:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на Възложителя;

в) декларане на съгласие с клаузите на приложения проект на договор;

г) декларане на срока на валидност на офертата;

д) друга информация и/или документи, изискани от възложителя, когато това се налага от предмета на поръчката;

2. ценово предложение, съдържащо предложението на участника относно цената за придобиване.

**СЪДЪРЖАНИЕ НА ЗАПЕЧАТАНАТА НЕПРОЗРАЧНА ОПАКОВКА:**

**ВАЖНО!** Участниците задължително представят съдържанието на непрозрачната опаковка и сканирано на електронен носител (компактдиск) освен на хартиен носител.

**1.1.** Опис на представените към офертата документи по чл. 47, ал. 3 от ППЗОП, подписан от представляващия участника– **Приложение № 1**.

**1.2.** еЕдинен европейски документ за обществени поръчки (еЕЕДОП) за участника в съответствие с изискванията на закона и условията на възложителя, а когато е приложимо - еЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката – **Приложение № 2.**

*Когато изискванията по чл.54, ал. 1, т. 1, 2 и 7 и чл. 55, ал. 1, т. 5 от ЗОП се отнасят за повече от едно лице, всички лица подписват един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл.54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен еЕЕДОП за всяко лице или за някои от лицата.*

*В случаите по предходното изречение, когато се подава повече от един еЕЕДОП, обстоятелствата, свързани с критериите за подбор, се съдържат само в еЕЕДОП, подписан от лице, което може самостоятелно да представлява съответния стопански субект.*

**1.3.** Документи за доказване на предприетите мерки за надеждност, когато е приложимо;

**1.4.** Документите по чл. 37, ал. 4 от ППЗОП , когато е приложимо.

**1.5. Техническо предложение (Приложение № 3), съдържащо:**

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя;

в) деклариране на съгласие с клаузите на приложения проект на договор;

г) деклариране на срока на валидност на офертата;

**1.7.** Декларация за конфиденциалност по чл. 102, ал. 1 от ЗОП – **Приложение № 4,** ако е приложимо.

Участникът може да посочи в заявлението за участие или в офертата си информация, която смята за конфиденциална, във връзка с наличието на търговска тайна.

**1.8.** друга информация и/или документи, изискани от възложителя, когато това се налага от предмета на поръчката;

**1.9.** Отделен запечатан и непрозрачен плик с наименование „Предлагани ценови параметри“, съдържащо ценовото предложение на участника – **Приложение № 5**.

***ВАЖНО!*** В отделния запечатан и непрозрачен плик с наименование „Предлагани ценови параметри“, участникът задължително прилага сканирано копие на ценовото си предложение на електронен носител (компактдиск) освен хартиеното копие. Извън отделния запечатан и непрозрачен плик с наименование „Предлагани ценови параметри“ не трябва да са посочени ценови елементи и/или ценово предложение и/или други данни, водещи до възможност да се узнае ценовото предложение на участника, като в противен случай офертата ще бъде отстранена от участие.

Разходите на участника, свързани с окомплектоването на офертата и предложението за участие в процедурата, както и заплатените такси за изготвяне на документацията са за негова сметка.

Участникът не може да има претенции за направените от него разходи, включително и при некласиране.

**РАЗДЕЛ V. СРОК ЗА ПРЕДСТАВЯНЕ НА ОФЕРТИТЕ (ПОДАВАНЕ НА ОФЕРТАТА)**

Офертите следва да бъдат получени при възложителя в срока, определен за подаване на офертите, посочен в обявлението.

Възложителят не се ангажира да съдейства за пристигането на офертата на адреса и в срока, определен от него. Рискът от забава или загубване на офертата е за участника.

Възложителят няма да приема за участие в процедурата и ще връща незабавно на участниците оферти, които са представени след изтичане на крайния срок за получаване или са представени в незапечатана или скъсана обща опаковка, като тези обстоятелства се отбелязват в регистъра за получени оферти за участие в настоящата обществена поръчка.

При приемане на офертата върху опаковката се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

До изтичане на срока за подаване на офертите всеки участник в процедурата може да промени, допълни или оттегли офертата си.

1. Подаването на офертата задължава участниците да приемат напълно всички изисквания и условия, посочени в тази документация при спазване на Закона за обществените поръчки (ЗОП) и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

2. Офертата се представя в писмен вид, на хартиен и електронен носител.

3. Участниците предават офертите си в запечатана непрозрачна опаковка с надпис:

|  |
| --- |
| ДО  „Градски транспорт - Перник“ ЕООД  гр. Перник.  Ул. „Радомир” № 1  ОФЕРТА  ЗА УЧАСТИЕ В ОБЩЕСТВЕНА ПОРЪЧКА С ПРЕДМЕТ:  **"Доставка на подвижен състав - 15 броя нови автобуси на природен газ за нуждите на обществения транспорт в град Перник“, в изпълнение на проект „Интегриран градски транспорт на град Перник“, по Оперативна програма „Региони в растеж“ 2014- 2020**  Наименование на участника:  Участници в обединението *(когато е приложимо):*  Адрес за кореспонденция, телефон:  Факс и електронен адрес (по възможност): ……………………………. |

4. Желаещите да участват в процедурата за възлагане на обществената поръчка подават лично или чрез упълномощено лице или по поща/куриерска служба офертите в Деловодството на Община Перник, пл. Св. Иван Рилски № 1 А, в установеното работно време, но не по-късно от крайната дата и час, указани в Обявлението за процедурата и/или съгласно обявлението за изменение (ако има такова).

5. При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

6. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

7. Когато към момента на изтичане на крайния срок за получаване на офертите пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. Не се допуска приемане на заявления за участие или оферти от лица, които не са включени в списъка.

8.Получените оферти се предават на председателя на комисията, за което се съставя протокол, съдържащ данни за подателя на офертата, номер, дата и час на получаването й и причините за връщане на офертата, когато е приложимо. Протоколът се подписва от предаващото лице и от председателя на комисията.

**РАЗДЕЛ VI. ПРОЦЕДУРА ПО РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ И СКЛЮЧВАНЕ НА ДОГОВОР**

**1. Публични заседания на комисията**

Първо публично заседание - Мястото и датата на отварянето на офертите са съгласно посочените в раздел IV.2.7) „Условия за отваряне на офертите” от Обявлението за поръчка. Заседанието по отваряне на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.

Второ публично заседание - Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват участниците в процедурата или техни упълномощени представители, както и представители на средствата за масово осведомяване. Комисията обявява резултатите от оценяването на офертите по другите показатели, отваря ценовите предложения и ги оповестява.

**2. Разглеждане на офертите за участие**

Извършването на подбор на участниците, разглеждането и оценката на офертите се осъществява от назначена от Възложителя комисия.

Комисията спазва регламентирания ред за работа в чл. 104, ал. 1, ал.4-6 от ЗОП, чл. 53 - чл. 60 от ППЗОП и другите разпоредби на ЗОП и ППЗОП.

**3.** Обществената поръчка се възлага въз основа на Икономически най-изгодната оферта, определена по критерий за възлагане Оптимално съотношение качество/цена.

**4.** За обяваването на резултатите от работата на комисията, основанията за прекратяване на процедурата, процедурата за обжалване, сключването на договор, комуникацията между възложителя и участниците и за всички други неуредени въпроси се прилагат разпоредбите на ЗОП и ППЗОП.

В случай на идентифициране на несъответствия между Документация, Обявление и Решение за откриване на обществена поръчка и приложени образци, да се прилага с приоритет както следва: Обявление, Решение, Документация (Указания за подготовка на офертите, Техническa спецификация, Проект на договор, Методика за оценка на офертите, Образци на документи и Указания за попълване на образците на документи).

1. **УСЛОВИЯ ЗА СКЛЮЧВАНЕ**
   1. При сключване на договора определеният за изпълнител участник в процедурата представя:
   2. Актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

* за обстоятелствата по чл.54, ал.1, т.1 от ЗОП – свидетелство за съдимост;
* за обстоятелството по чл.54, ал.1, т.3 от ЗОП – удостоверение от органите по приходите и удостоверение от общината по седалището на възложителя и на участника;
* за обстоятелството по чл.54, ал.1, т.6 от ЗОП – удостоверение от органите на Изпълнителна агенция "Главна инспекция по труда";
* за обстоятелствата по чл.55, ал.1, т.1 от ЗОП – удостоверение, издадено от Агенцията по вписванията;
* Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.
* Декларация по чл. 4, ал. 7 и по чл. 6, ал. 5, т. 3 ЗМИП, съгласно образец – Приложение № 1 към чл. 10, ал. 2 от ППЗМИП.
* Декларация по чл. 6, ал. 2 ЗМИП – Приложение № 2 към чл. 11, ал. 2 от ППЗМИП.
* Декларация по чл. 101, ал. 11 от Закона за обществените поръчки.

- Декларация по чл. 69 от ЗАКОН за противодействие на корупцията и за отнемане на незаконно придобитото имущество.

5.3. Гаранция за изпълнение в размер на 3 % от договорената стойност без ДДС.

**6. Комуникация между Възложител и участниците**

Всички комуникации и действия между Възложителя и участниците, свързани с настоящата процедура са в писмен вид и само на **Български език**. Писма/кореспонденция представени на чужд език се представят задължително в превод на **Български език**. Работния език за изпълнение на поръчката е български.

Обменът на информация между Възложителя и участника може да се извършва по един от следните допустими начини:

**а)** лично – срещу подпис;

**б)** по пощата - чрез препоръчано писмо с обратна разписка, изпратено на посочения от участника адрес;

**в)** чрез куриерска служба;

**г)** по факс – посочен от страните в процедурата;

**д)** по електронен път – по електронна поща. В случай, при уведомяване по електронна поща (вкл. и такава посочена на официален уебсайт на участника), моментът на получаването от участника/заинтересовано лице/изпълнител ще се счита от датата на получено при Възложителя потвърждение от заинтересовано лице/участник/изпълнител, за получено от Възложителя електронно известяване/уведомяване;

**е)** чрез комбинация от тези средства.

**РАЗДЕЛ VІI. КРИТЕРИИ ЗА ОЦЕНКА НА ОФЕРТИТЕ**

**Офертите на участниците, които отговарят на изискванията на Възложителя, се оценяват по следния начин:**

Икономически най-изгодната оферта се определя въз основа на следния критерии за възлагане:

1. Оптимално съотношение качество/цена, което се оценява въз основа на цената или нивото на разходите, както и на показатели, включващи качествени, екологични и/или социални аспекти, свързани с предмета на обществената поръчка.

Общата (комплексна) оценка за всяка оферта се определя, като първоначално се изчисляват присъдените точки по отделните показатели и се умножават по коефициента на относителната им тежест. След това всяка оферта получава комплексна оценка, изразена в точки по следната формула:

KO=EP+EмP+S+A+L+Rg+P+P/V+Ц

**I. ОБЩИ КРИТЕРИИ - МАКСИМАЛНА ТЕЖЕСТ – 60 % (60 т.)**

1. ЕНЕРГИЙНИ И ЕМИСИОННИ РАЗХОДИ ЗА ЦЕЛИЯ ЕКСПЛОАТАЦИОНЕН ЖИВОТ НА ПРЕДЛАГАНИТЕ АВТОБУСИ - ТЕЖЕСТ 35 % (35 т.), в т. ч.:

1.1. Енергийни разходи (ЕР), в евро - до 25 т.

по формулата: ЕР min x 25 = т.

ЕР n

където ЕР min - най-нисък разход от всички оферти

ЕР n - разход от конкретната оферта

1.2. Емисионни разходи (ЕмР), в евро - до 10 т.

по формулата: ЕмР min х 10 = т.

ЕмР n

където ЕмР min - най-нисък разход от всички оферти

ЕмР n - разход от конкретната оферта

2. ГАРАНЦИОННИ УСЛОВИЯ НА ПРЕДЛАГАНИТЕ АВТОБУСИ

- ТЕЖЕСТ 5 % (5 т.), в т. ч.:

2.1. Гаранционен срок за автобуса (S) - до 2 т.

*(съгласно техническите изисквания минимум 24 месеца или минимум 200 000 (двеста хиляди) км. и максимум 400 000 км. пробег и максимум 48месеца)*

по формулата: S n x 2 = т.

S max

S n *- гаранционен срок в месеци от конкретното предложение*

S max *- най-дългия гаранционен срок в месеци от всички предложения*

2.2. Гаранционен срок за силовите агрегати (А) - до 2 т.

(двигател, скоростна кутия, диференциал и колесен редуктор, кормилна кутия)

*(съгласно техническите изисквания минимум 24 месеца и максимум 48 месеца )*

по формулата: A n x 2 = т.

A max

A n *- гаранционен срок в месеци от конкретното предложение*

A max *- най-дългия гаранционен срок в месеци от всички предложения*

2.3. Гаранционен срок за антикорозионно покритие и хидроизолация (L) - до 1 т.

*(съгласно техническите изисквания минимум 120 и максимум 240 месеца)*

по формулата: L n x 1 = т.

L max

L n *- гаранционен срок в месеци от конкретното предложение*

L max *- най-дългия гаранционен срок в месеци от всички предложения*

3. ТЕХНИЧЕСКА ХАРАКТЕРИСТИКА НА ПРЕДЛАГАНИТЕ АВТОБУСИ

- ТЕЖЕСТ 20 % (20 т.), в т. ч.:

3.1. Специфичен разход на гориво (Rg) в g/kWh - до 8 т.

по формулата: R g min x 8 = т.

R g n

където R g min - най-нисък разход от всички оферти

R g n - разход от от конкретната оферта, посочен в Предложението за изпълнение на съответния учатник

3.2. Специфична мощност (Р) в kW/t - до 4 т.

по формулата: Р n x 4 = т.

Р max

където специфичната мощност представлява съотношението между максималната мощност в kW и технически допустима максимална маса на автобуса в t, посочени в Предложението за изпълнение на съответния участник

Р n - специфична мощност от конкретната оферта

Р max - най-голямата специфична мощност от всички оферти

3.3 Литрова мощност (Р/V) в kW/dm³ - до 8 т.

по формулата: P/Vдв. n x 8 = т.

P/Vдв. max

където литровата мощност представлява съотношение между максималната мощност в kW и работния обем на двигателя в dm³, посочени в Предложението за изпълнение на съответния учатник

P/Vдв. n – литрова мощност от конкретната оферта

P/Vдв. max - най-голямата литрова мощност от всички оферти

Минимални стойности, от които ще започне оценяването по общите критерии: EURO VI.

**II. ФИНАНСОВИ КРИТЕРИИ - МАКСИМАЛНА ТЕЖЕСТ - 40 % (40 т.)**

**1. ОБЩА СТОЙНОСТ (Ц) - до 40 т.**

Посочва се Цена за изпълнение на доставката, до посочената франкировка.

Цена за изпълнение на доставката - това е цената, която включва всички разходи на Възложителя, свързани с получаването на предмета на поръчката, а именно: доставка на 15 броя автобуси и специализирано оборудване към тях, до „Градски транспорт - Перник“ ЕООД, Автобусен гараж, находящ се в гр. Перник, ул. „Владайско въстание” № 1;

Най-ниската предложена обща стойност получава максималния брой точки, а останалите оценки се намаляват пропорционално,

по формулата: (Цmin / Ц n) х 40= т.

където: Ц min е най-ниската предложена обща стойност от всички оферти в лева, без ДДС;

Цn е общата стойност, предложена в оценяваната оферта в лева, без ДДС.

**МАКСИМАЛЕН ОБЩ БРОЙ ТОЧКИ, КОЙТО УЧАСТНИКА МОЖЕ ДА ПОЛУЧИ ПО ОБЩИ И ФИНАНСОВИ КРИТЕРИИ Е 100 т.**

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по показатели извън посочените по т. 1, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с предходния текст.

1. Виж чл. 40, ал. 2 и ал. 3 от ППЗОП; [↑](#footnote-ref-1)